open-index/open-wikipedia-markdown huggingface dataset:
Andis Caunītis

**Andis Caunītis** (dzimis  Gulbenē) ir latviešu mežsaimnieks un politiķis. Pārstāv Latvijas Reģionu apvienību (iepriekš partiju "Vienotība"), bijis Gulbenes novada domes priekšsēdētājs. Bijis 10. Saeimas deputāts.

## Biogrāfija
A. Caunītis dzimis  Gulbenē. 1994. gadā absolvējis Latvijas Lauksaimniecības universitāti mežsaimniecības inženiera specialitātē.

## Politiskā darbība
Atmodas laikā bijis Latvijas Tautas frontes biedrs. Pirmo reizi Gulbenes pilsētas domes vēlēšanās kandidēja no Kristīgi demokrātiskās savienības 2001. gada pašvaldību vēlēšanās, taču netika ievēlēts. 2005. gada pašvaldību vēlēšanās, jau pārstāvot partiju "Jaunais laiks", A. Caunītis tika ievēlēts Gulbenes pilsētas domē. 2006. gadā A. Caunītis kandidēja 9. Saeimas vēlēšanās no "Jaunā laika" saraksta, netika ievēlēts. 2009. gadā ievēlēts Gulbenes novada domē no "Jaunā laika" un "Pilsoniskās savienības" apvienotā saraksta.

2010. gadā A. Caunītis kandidēja 10. Saeimas vēlēšanās jau no partijas "Vienotība" saraksta, un, lai arī netika ievēlēts, taču ieņēma partijas biedra Arta Pabrika vietu Saeimā, kad tas kļuva par ministru. Pēc 10. Saeimas atlaišanas 2011. gadā A. Caunītis kandidēja ārkārtas Saeimas vēlēšanās, taču netika ievēlēts.

2012. gada aprīlī A. Caunītis kļuva par Gulbenes pilsētas pārvaldes vadītāju. 2013. gada pašvaldību vēlēšanās viņš bija "Vienotības" deputāta kandidāts un saraksta līderis uz vietu Gulbenes novada domē un tika ievēlēts. Pašvaldības sasaukuma laikā divreiz atteicies no iespējas kļūt par Saeimas deputātu amatu atstājušo kolēģu vietā. 2017. gada pašvaldību vēlēšanās atkal ievēlēts Gulbenes novada domē. 2018. gadā izstājies no partijas "Vienotība" un pievienojies organizācijai "Sabiedrība centriskai politikai". Ievēlēts par Gulbenes novada domes priekšsēdētāja vietnieku. Nesekmīgi kandidēja 12. Saeimas vēlēšanās no Latvijas Reģionu apvienības saraksta.

2021. gada Latvijas pašvaldību vēlēšanās A. Caunītis tika ievēlēts Gulbenes novada domē no Latvijas Reģionu apvienības un jaunā sasaukuma pirmajā darba dienā ievēlēts par domes priekšsēdētāju. Vēlētāju atbalstu saņēmis arī 2025. gada pašvaldību vēlēšanās, kad atkārtoti tika ievēlēts Gulbenes novada domē.

## Atsauces

## Ārējās saites
* "Vienotības" profils
Melioidoze

**Melioidoze** () (arī pseidoienāši jeb pseidoholera) ir  infekcijas slimība, kuru izraisa *[[Burkholderia pseudomallei‎]]*. Ir zoonoza slimība, ar kuru var saslimt, kontaktējoties ar slimiem lauksaimniecības (cūkām, zirgiem, kazām, govīm) un mežonīgiem dzīvniekiem, kā arī ar grauzējiem. Nav fiksēti gadījumi, kad slimība būtu pārgājusi no cilvēka cilvēkam. Ierosinātājs iekļūst organismā caur bojātu ādu un gļotādām (respiratori un fekāli-orāli). Nav islēgta iespēja inficēties, saskaroties ar pārnesēju (transmisīvi). Bieži sastopama Dienvidaustrumāzijas valstīs un Austrālijā.

## Atsauces
Aina Karlsone

**Aina Karlsone** ( — ) bija latviešu  gleznotāja, grafiķe, lietišķās mākslas māksliniece, sertificēta amatu meistare un Jēkabpils Goda pilsone, vairāku grāmatu autore. Galvenokārt ievērību guvusi kā ekslibriste, piedaloties starptautiskās ekslibru izstādēs, kā arī grāmatu grafikas jomā. Dzīves laikā izdevusi vairākas grāmatas.

## Biogrāfija
Aina Karlsone, pilnā vārdā Aina Ausma Karlsone (Zībiņa) dzimusi kā trešais bērns Madonas novada Kraukļu pagasta „Dzirnupēs” Zībiņu ģimenē 1935. gada 13. novembrī.  Mākslas izglītību ieguvusi, 1955. gadā absolvējot Jaņa Rozentāla mākslas vidusskolu, bet vēlāk studijas turpināja  Valsts Mākslas akadēmijā, kurā studēja glezniecības nodaļā pie tādiem izciliem gleznotājiem kā Eduarda Kalniņa, Ugas Skulmes un  grafiķa Pētera Upīša, pie kura apguva linogriezumu un oforta tehniku. Studijas pabeidza 1960. gadā. Pēc akadēmijas beigšanas no 1961. gada dzīvojusi Jēkabpilī, kur sākumā strādājusi Jēkabpils novadpētniecības un mākslas muzejā, bet no 1976. gada strādājusi Jēkabpils Lauktehnikā kā māksliniece noformētāja, darbā pavadot 14 gadus. 1984. gadā māksliniecei tika piešķirts Tautas daiļamata meistares Goda nosaukums, bet 1994. gadā viņa saņēmusi Latvijas Amatniecības kameras meistares diplomu. Mūža pēdējos 17 gadus aktīvi darbojusies Jēkabpils Svētā Miķeļa draudzē, kur 14 gadus bijusi rakstvede, bet trīs pēdējos arhivāre un hroniste. Par daudzpusīgu un radošu devumu Jēkabpils kultūras dzīvē 2006. gadā māksliniecei tika piešķirts Jēkabpils Goda pilsones nosaukums.  Mirusi  Jēkabpilī, 2012. gada 17. decembrī, apbedīta Jēkabpils pilsētas kapsētā 20. decembrī.

## Mākslinieciskā darbība
Izcila ekslibru meistare, izveidojusi aptuveni 3100 grāmatzīmes. Strādājusi galvenokārt grafikas tehnikās. 1967. gadā norisinājās viņas pirmā personālizstāde Jēkabpilī, vēlāk arī citās pilsētās. No 1985. gada notikušas daudzas Ainas Karlsones izstādes kā Latvijā, tā ārzemēs. No tām 35 bija starptautiskās ekslibru izstādes, kurās māksliniece guvusi augstu sava darba novērtējumu. Darbojusies arī grāmatu grafikā, kopumā izdotas astoņas grāmatas ar grafiķes darbiem. Mākslas darbus veidojusi arī kalendāriem un citiem periodiskajiem izdevumiem.

## Izdotās grāmatas
Dzīves laikā māksliniece izdevusi četras grāmatas — „Klūdziņu un sloksnīšu pinumi” (1992), „Mašīnizšūšana” (2000), „Grāmatzīmes Jēkabpils novadam” (2004) un „Īpašuma, cieņas un pateicības zīme — Ex libris” (2005).

## Ārējās saites
* Video fragments ar mākslinieci
* Makslinieces ekslibri 
* Jubilejas izstāde
* www.bdaugava.lv
* Biogrāfija un darbi
* Biogrāfija un darbi

## Atsauces
Jēkabpils Goda pilsonis

thumb|250px|Jēkabpils Goda pilsoņa krūšu nozīme

**Jēkabpils Goda pilsonis** ir augstākais Jēkabpils pilsētas pašvaldības apbalvojums, ko piešķir fiziskām personām, izceļot personu īpašus sasniegumus un sevišķi nozīmīgu ieguldījumu Jēkabpils pilsētas attīstībā.

## Nolikums
Apbalvojuma nodibināšanas mērķi, apbalvojumam izvirzīto kandidātu ieteikšanas un izvērtēšanas kārtību, apbalvojumu piešķiršanas un pasniegšanas nosacījumus, kā arī kārtību, kādā pieņem lēmumu par apbalvošanu un paraksta lēmumu par apbalvojuma piešķiršanu nosaka Jēkabpils pilsētas pašvaldības apbalvojumu dibināšanas nolikums, kas apstiprināts ar Jēkabpils pilsētas domes 2012. gada 21. jūnija lēmumu Nr.237. 

## Piešķiršanas nosacījumi
Apbalvojumu jeb goda nosaukumu "Jēkabpils Goda pilsonis" kā augstāko Jēkabpils pilsētas pašvaldības apbalvojumu piešķir fiziskām personām par sevišķiem nopelniem Jēkabpils pilsētas labā, kas var izpausties valsts, pašvaldības, sabiedriskajā, kultūras, izglītības, zinātnes vai saimnieciskajā, vai citā darbā. Apbalvojumu var piešķirt arī personām, kuras ilggadīgi un ar lieliem panākumiem darbojušās Jēkabpils pilsētā, sniegušas sevišķi nozīmīgu ieguldījumu pilsētas attīstībā, tās izpētē un kultūras mantojuma apzināšanā, veicinājušas pilsētas izaugsmi kopumā un veicinājušas iedzīvotāju labklājību, kuru darbu var novērtēt kā "mūža ieguldījumu". Tāpat šo apbalvojumu var piešķirt personām, kuras Jēkabpilī nodarbojušās ar labdarību.

## Piešķiršanas kārtība
Lēmumu par apbalvojuma "Jēkabpils Goda pilsonis" piešķiršanu pieņem Apbalvojumu piešķiršanas komisija, kuru izveido Jēkabpils pilsētas dome no sabiedrībā pazīstamiem cilvēkiem 7 cilvēku sastāvā, kas izvērtē apbalvošanas pamatojumu un pieņem lēmumu par apbalvošanu. Apbalvojumu "Jēkabpils Goda pilsonis" piešķir vienu reizi gadā ne vairāk kā 2 personām. Apbalvojamo par apbalvojuma pasniegšanas laiku un vietu informē nedēļu pirms apbalvojuma pasniegšanas. Informāciju par apbalvojumu piešķiršanu publicē Jēkabpils pilsētas pašvaldības informatīvajā izdevumā "Jēkabpils Vēstis" un ievieto Jēkabpils pilsētas pašvaldības mājas lapā.  Apbalvojuma pasniegšanu nodrošina Apbalvojumu piešķiršanas komisija. Apbalvojumu "Jēkabpils Goda pilsonis" pasniedz 18.novembra svētkos svinīgos apstākļos Jēkabpils pilsētas domes priekšsēdētājs vai viņa norīkota persona, pasniedzot krūšu zīmi un piešķirot naudas summu 250 Ls apmērā. Apbalvojums "Jēkabpils Goda pilsonis" tiek iereģistrēts Goda grāmatā, kuru veido un uztur Apbalvojumu piešķiršanas komisija. Goda grāmatā tiek ievietotas apbalvojumu saņēmušo personu fotogrāfijas un apraksts, norādot apbalvotās fiziskās personas vārdu, uzvārdu, kolektīva vai juridiskas personas nosaukumu, reģistrācijas numuru, juridisko adresi, apbalvojuma veidu, apbalvojuma saņemšanas pamatojumu un datumu.

## Atsauces

## Ārējās saites
* Aicinājums pieteikt apbalvošanai
Antverpenes province

**Antverpenes province** (, , ) ir viena no desmit Beļģijas provincēm valsts ziemeļos, Flandrijā. Ziemeļos province robežojas ar Nīderlandi, austrumos ar Austrumflandriju, dienvidos ar Flāmu Brabanti, bet rietumos ar Limburgu. Provinces administratīvais centrs un lielākā pilsēta ir Antverpene. Nākamās lielākās pilsētas ir Mehelena, Tirnhauta, Heistopdenberga un Brashāta. Provinces kopējā platība ir 2 867 km², pēc 2013. gada datiem Antverpenes provincē dzīvo 1 764 773 iedzīvotāji.

## Apskates vietas

*celtnes un laukumi - Antverpenes Centrālā stacija, Antverpenes Dievmātes katedrāle, Antverpenes Lielais Tirgus laukums, Antverpenes rātsnams, *[[Boerentoren]]*, Stēnas pils, Sv. Rumbolda katedrāle, Vestmalles abatija.

*daba - Kalmtautses tīreļa robežparks.

*muzeji - Antverpenes Karaliskais Mākslas muzejs, Antverpenes zooloģiskais dārzs, Brēndonkas forts, Majera van den Berga muzejs, *[[Museum aan de Stroom]]*, Plantēna-Moretusa muzejs, Rubensheisa.

*UNESCO vietas - Antverpenes Dievmātes katedrāle, Antverpenes rātsnams, Plantēna-Moretusa muzejs, Sv. Rumbolda katedrāle.

## Ārējās saites
Attālums

thumbnail|235px|Personas, kas atrodas dažādos attālumos viens no otra

**Attālums** jeb **distance** ir iedomātas vai reālas līnijas garums, kas parasti ir starp diviem punktiem. Tas ir fundamentāls jēdziens ģeometrijā. Tiek bieži izmantots arī fizikā, lai norādītu atstatumu starp diviem objektiem vai ķermeņiem. Parasti apzīmē ar  l  vai  d . Attālumu mēra garuma mērvienībās. SI sistēmā garuma pamatmērvienība ir metrs. Jēdziens "attālums" bieži tiek izmantots arī astronomijā, ģeodēzijā, navigācijā un citur.

## Attālums matemātikā
*Par attālumu starp paralēlām taisnēm sauc to kopējā perpendikula garumu. 
*Attālumu starp ne paralēlām taisnēm noteikt nevar. 
*Matemātikā par attālumu no punkta līdz taisnei sauc perpendikulu, kas no punkta vilkts pret šo taisni. 
*Skaitļa modulis ir attālums starp koordinātu sākumpunktu un punktu, kas atbilst dotajam skaitlim.
*Skaitļi, kuri atrodas vienādā attālumā no nulles, bet atšķiras ar zīmēm, ir savstarpēji pretēji skaitļi.
*Ja trīs punkti neatrodas uz vienas taisnes, tad katrs attālums starp diviem punktiem ir mazāks nekā abu pārējo attālumu summa.
*Nogriežņa AB garumu sauc par vektora AB garumu jeb moduli.

## Skatīt arī
* Garums
* Metrika
* Pārvietojums
* Trajektorija
* Ceļš

## Ārējās saites
Apenīni

**Apenīni** () ir kalnu sistēma gandrīz visas Apenīnu pussalas garumā Itālijas un Sanmarīno teritorijās. Ziemeļaustrumos Apenīnu kalni savienojas ar Alpiem. Augstākā virsotne ir Korno Grande (2912 metri virs jūras līmeņa). Vidējais kalnu sistēmas augstums ir no 1200 līdz 1800 metriem. Lielākās kalnu grēdas ir Ligūrijas Apenīni, Toskānas-Emīlijas Apenīni, Umbrijas-Markes Apenīni, Abruco Apenīni, Lukānijas Apenīni un Kalabrijas Apenīni.
European Hit Radio Top 100 (2012)

[thumb|200px|[Swedish House Mafia un John Martin singla "Don't You Worry Child" vāka noformējums. Singls pirmo vietu sasniedza 4 nedēļas un kopumā topā pavadīja 19 nedēļas.]]

Šis ir European Hit Radio 2012. gada noslēguma Top 100. Tops tika atskaņots radiostacijā European Hit Radio pirmdien,  plkst. 10.00 ar atkārtojumu otrdien,  plkst. 10.00.

## Top 100 sastādīšanas princips
European Hit Radio Top 100 tiek sastādīts pamatojoties uz klausītāju balsojuma rezultātiem, kas, ik nedēļu, tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No visām vidēji 250 līdz 280 gada laikā Top 40 iekļuvušajām dziesmām, tiek noteiktas populārākās 100.

Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.

## Top 100 dziesmu saraksts

[thumb|200px|[Flo Rida un Sia singla "Wild Ones" vāka noformējums. Singls pirmo vietu sasniedza 2 nedēļas un kopumā topā pavadīja 20 nedēļas.]]
[thumb|200px|[The Script un will.i.am singla "Hall Of Fame" vāka noformējums.]]
[thumb|200px|[Kelvins Heriss|Calvin Harris un Example singla "We'll Be Coming Back" vāka noformējums.]]
[thumb|200px|[Carly Rae Jepsen singla "Call Me Maybe" vāka noformējums.]]
[thumb|200px|[Loreen singla "Euphoria" vāka noformējums.]]

### Piezīmes
**N** — nedēļas Top 40, **Av** — augstākā vieta Top 40, **NAv** — nedēļas augstākajā vietā

## Skatīt arī
* European Hit Radio
* European Hit Radio Top 40
* European Hit Radio Top 40 Nr. 1 (2012)

## Atsauces

## Ārējās saites
Dzeņu upurakmens

**Dzeņu upurakmens** ir upurakmens Sakas pagastā, netālu no bijušām Dzeņu mājām.

Upurakmens diametrs ir , augstums virs zemes . Granīta bluķa virspusē ir iekalts  dziļš bļodveida iedobums. Akmens apkārtnē ir atrasts senu ugunskuru ogļu slānis.

Grūti pieejams, meža masīva un izcirtumu vidū. 

## Atsauces
Pāvilostas Lielais akmens

**Pāvilostas Lielais akmens** (**Āķagala jūrakmens**) ir jūrakmens Pāvilostā,  attālumā no krasta. Lielākais jūrakmens Baltijas jūras piekrastē Latvijā, otrais lielākais jūrakmens Latvijā.

Šķautņains, neregulāras formas. Kopējais augstums ir , ūdenī apmēram , apkārtmērs apmēram . Virszemes tilpums apmēram .

## Atsauces

## Ārējās saites
* Latvijas dabas pieminekļi
Jauns mēness (nozīmju atdalīšana)

**Jauns mēness** var būt:
* jauns mēness —  viena no Mēness fāzēm;
* Jauns Mēness — latviešu mūzikas grupa;
* "Jauns mēness" — otrā grāmata Stefanijas Meieres "Krēslas" sērijā;
* "Jauns mēness" — 2009. gada amerikāņu filma.
Distance

**Distance** var būt:

* attālums;
* distance (mūziķis) — Londonas *dubstep* dīdžejs un producents.
European Hit Radio Top 40 Nr. 1 (2013)

[thumb|200px|[Avicii singla "Wake Me Up!" vāka noformējums. Singls Top 40 pavadīja 26 nedēļas un pirmo vietu ieguva 9 nedēļas.]]
[thumb|200px|[OneRepublic singla "Counting Stars" vāka noformējums.]]

**European Hit Radio Top 40** ir Latvijas nacionālās apraides radiostacijas European Hit Radio  iknedēļas populārāko dziesmu saraksts, kas tiek veidots apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2013. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.

## Top 40 sastādīšanas princips
European Hit Radio Top 40 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti raidījumā "European Hit Radio Top 40". Topa veidošanas procesā piedalās visas dziesmas, par kurām ir balsots European Hit Radio mājas lapā — sadaļās Top 5 / Top 9 un Top 40, Padomdevēju aptaujā un ar e-pasta starpniecību. Neatkarīgi no tā, kādā veidā ir balsots par dziesmām, visas balsis, pēc noteikta algoritma, tiek summētas kopā, veidojot European Hit Radio klausītāju 40 populārāko dziesmu sarakstu, kas ēterā skan katru piektdienu plkst. 11.00 un 18.00, ar atkārtojumu svētdienā plkst. 10.00.

### Balsošanas iespējas
Balsot par dziesmām var vairākos veidos:
* EHR mājas lapā, balsojot sadaļā Top 5 / Top 9 — balsot ir iespējams reizi dienā,
* EHR mājas lapā, balsojot sadaļā Top 40 — balsot ir iespējams vienu reizi nedēļā,
* reģistrējoties kā "Padomdevējam",
* sūtot e-pastu un adresi — top40@europeanhitradio.com

European Hit Radio mājas lapā, sadaļās Top 5 / Top 9 un Top 40, ir iespējams nobalsot par trijām dziesmām, savukārt reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tiek nosūtīts 40 dziesmu saraksts, kurā katra no dziesmām ir jānovērtē ar atzīmi no 1 līdz 5 (1 ir zemākais vērtējums, kas nozīmēs, ka dziesma pavisam nepatīk, 5 — augstākais vērtējums, kas nozīmēs, ka dziesma ļoti patīk). Jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai ir iespējams noklausies tās fragmentu, uzklikšķinot uz saites. Pēc dziesmu vērtēšanas papildus ir jāatbild uz 2 aptaujas jautājumiem par dažādām tēmām. Lai gan Padomdevēju aptaujas ir angļu valodā, tomēr atbildēt uz jautājumiem var arī latviešu valodā.

Balsojot European Hit Radio mājas lapā, sadaļā Top 5 / Top 9, balsojuma rezultāts tiek apkopots raidījumā Top 5, kas ēterā skan katru darba dienu plkst. 16.40 un raidījumā Top 9, kas skan no svētdienas līdz ceturtdienai plkst. 21.20.

## 1. vietas dziesmu saraksts

[thumb|200px|[The Script singla "If You Could See Me Now" vāka noformējums. Singls Top 40 pavadīja 32 nedēļas.]]
[thumb|200px|[John Newman singla "Love Me Again" vāka noformējums.]]
[thumb|200px|[Macklemore singla "Thrift Shop" vāka noformējums.]]

## Skatīt arī
* European Hit Radio
* European Hit Radio Top 40
* European Hit Radio Top 100

## Piezīmes un atsauces
### Piezīmes

### Atsauces

## Ārējās saites
Autors

**Autors** ir fiziska persona, kas rada jaunu radošu darbu, piemēram, raksta grāmatu (rakstnieki), sacer mūziku (komponisti), glezno gleznas (mākslinieki), projektē būves (arhitekti). Autora personisko nemantisko un mantisko tiesību kopumu uz paša radītu intelektuālo darbu tā materiālajā formā sauc par autortiesībām.
Rušenica

**Rušenica** jeb **Rušeņica** var būt:
* Rušenica — apdzīvota vieta Feimaņu pagastā;
* Rušenica — upe, Rušona pieteka;
* Rušeņica — apdzīvota vieta Rušonas pagastā.
Breda

**Breda** (, ) ir pilsēta Nīderlandes dienvidos, Ziemeļbrabantes provincē, pie robežas ar Beļģiju. 2023. gadā pilsētā dzīvoja 151 tūkstoši iedzīvotāju.

Pilsēta ir dibināta 10. gadsimtā. 11. gadsimtā tā kļuva par Svētās Romas impērijas lēņu muižu. 1252. gadā Breda ieguva pilsētas tiesības. 1327. gadā Breda tika pārdota Brabantes hercogam. Pēc desmit mēnešus ilga aplenkuma 1624.–1625. gadā pilsēta nonāca spāņu kontrolē, kurus vadīja marķīzs Ambrodžio Spinola; šo notikumu iemūžināja Djego Velaskess savā slavenajā gleznā. Bredas aplenkumā 1637. gadā pilsētu pēc četrus mēnešus ilga aplenkuma atguva Orānas princis Frīdrihs Henrijs, un 1648. gadā tā beidzot tika atdota Nīderlandes Republikai saskaņā ar Vestfālenes līgumu.

Bredā bāzējās Nīderlandes Goda divīzijas futbola klubs *[[NAC Breda]]*. Bredā ir dzimuši pasaulslavenie dīdžeji *[[Tiësto]]* un *[[Hardwell]]*.
## Atsauces

## Ārējās saites
Jūlijs Lācis

**Jūlijs Rihards Lācis** ( — ) bija latviešu žurnālists, literāts un sabiedriskais darbinieks. Preses izdevumu "Jaunākās Ziņas" un "Atpūta" līdzstrādnieks, pēc Latvijas okupācijas 1940. gadā Tautas Saeimas deputāts un tautas labklājības ministrs, 1941. gada sākumā apcietināts par pretpadomju darbību.

## Dzīvesgājums
[thumb|250px|Latvijas PSR Izglītības tautas komisariāta atbildīgie darbinieki ("[Atpūta (žurnāls)|Atpūta", 1940. gada 20. septembrī).]]
Dzimis  Lēdurgas pagasta Lodes muižā lauksaimnieku Ādama un Karlīnas Lāču ģimenē.
Mācījās Biķernieku draudzes skolā (1900—1905), Ķeniņa reālskolā un Mākslas veicināšanas biedrības skolā (1907—1912). Uzsāka ķīmijas studijas Rīgas Politehniskajā institūtā, 1914. gadā apprecējās ar Annu Liepiņu, viņu laulībā piedzima meita Dagmāra (režisores un aktrises Māras Ķimeles māte).
Pēc Pirmā pasaules kara sākuma viņi devās bēgļu gaitās uz Krieviju, kur studēja Pēterburgas Behtereva Psihoneiroloģiskajā institūtā.

Pēc atgriešanās dzimtenē J. Lācis turpināja studijas Latvijas Universitātē (1921—1923), tad devās uz Franciju, kur studēja žurnālistiku Parīzes Augstākajā sabiedrisko zinātņu skolā (*[[École des hautes études en sciences sociales]]*, EHESS, 1925-1926).

Strādāja laikrakstos "Jaunākās Ziņas" un "Atpūta", kur publicēja rakstus, dzejoļus un stāstus.
1934. gadā apprecējās ar dzejnieci Rūtu Skujiņu. Šajā laulībā dzimušas meitas - rakstniece un valodniece Lalita Muižniece (1935) un Māra (1938). No 1936. līdz 1937. gadam turpinājumos publicēts viņa romāns "Mūža meža maldi", kas lielā mērā balstīts aculiecinieku liecībās par latviešu baptistu kolonijas Vārpa izveidošanu Brazīlijas Sanpaulu štata džungļos.

Pēc Latvijas okupācijas 1940. gadā J. Lācis bija Tautas Saeimas deputāts, iecelts par tautas labklājības ministru Kirhenšteina valdībā, vēlāk par Latvijas PSR Tautas komisāru padomes izglītības tautas komisāru.

 arestēts un deportēts uz PSRS par pretpadomju aģitāciju, kuru viņš esot vērsis laikā, kad strādājis "Jaunākajās Ziņās" un "Atpūtā". Miris  Astrahaņas cietumā.

## Atsauces
Rušenica (upe)

**Rušenica** (arī **Rušonīca**) ir upe uz Rēzeknes un Preiļu novadu robežas. Sākas no Zolvas ezera. Tek cauri Sekstu ezeram un ietek Rušona ziemeļrietumu galā. Uz iztekas no Zolvas ezera aizsprosts ar regulatoru. Caurtece pie augsta ūdenslīmeņa Zolvas ezerā. Pietek strauts no Merjinka ezera. Upi šķērso autoceļš A13.

## Atsauces
Gambijas futbola izlase

**Gambijas futbola izlase** (līdz 1965. gadam **Britu Gambijas futbola izlase**) ir futbola komanda, kas pārstāv Gambiju starptautiskās sacensībās. Tā ne reizi nav kvalificējusiesFIFA Pasaules kausam. Āfrikas Nāciju kausā izlase piedalījusies 2 reizes.

## Pasaules čempionātos
* 1930-1978 - *Nepiedalījās*
* 1986-1986 - *Nekvalificējās*
* 1990 - *Nepiedalījās*
* 1994 - *Izstājās*
* 1998-2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *Nekvalificējās*
* 2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
Lizjē

**Lizjē** () ir pilsēta Normandijā, Francijas ziemeļrietumos. Iedzīvotāju skaits 2021. gadā bija . Pēdējos gados, kopš 20. gadsimta 80. gadiem tas samazinās.

Pilsētā ir vairākas vēsturiskas celtnes. 1944. gadā lielākā daļa pilsētas tika nopostīta.

## Iedzīvotāji

## Pilsētā dzimuši vai dzīvojuši
* Pjērs Košons (*Pierre Cauchon*) - (1371-1442) - bīskaps. Anglijas interešu aizstāvis Francijā, 13. gadsimtā.
* Svētā Terēze no Lizjē (1873-1897) - franču karmelītu klostermāsa, katoļu svētā, viena no trim sievietēm, kas ir saņēmusi titulu - Baznīcas doktors.
* Roberts Kamelots (*Robert Camelot*) (1903-1992) - franču arhitekts
* Nikolā Batēns (*Nicolas Batum*) - franču basketbola spēlētājs

## Attēlu galerija

Attēls:Henry Edridge06.jpg|
Attēls:Lisieux-mairie.jpg|Viesnīca *De Ville*
Attēls:Basilique Sainte-Thérèse de Lisieux-2876.jpg| Sv. Terēzes Bazilika, Lizjē


## Atsauces

## Ārējās saites
Kapsēdes Rudais akmens

**Kapsēdes Rudais akmens** ir dižakmens, bedrīšakmens, Dienvidkurzemes novada Medzes pagasta Kapsēdē, apmēram  uz ziemeļiem no karjera. Aizsargājams ģeoloģiskais objekts kopš 1957. gada.

Rūsgans akmens,  apkārtmērā. Rudā akmens garums ir , platums , augstums , bet virszemes tilpums ir . Lēzenas un noapaļotas piramīdas formas. Akmeni pētījis un aprakstījis K. Grēvinks jau  1861. gadā. 

Akmens virspusē ir vismaz 7 pārliecinošas kvalitātes bedrītes, kas ieveidotas, domājams, bronzas laikmetā.

## Atsauces
Papiruss

**Papiruss** ir biezs, papīram līdzīgs materiāls, ko iegūst no papirusa niedrēm *Cyperus papyrus*. Pirmie papirusu izmantoja senie ēģiptieši. Speciāli apstrādātas papirusa niedres senie ēģiptieši to lietoja kā materiālu, uz kura raksta, bet papirusa niedres izmantoja arī laivu, grozu, sandaļu un citu sadzīves priekšmetu izgatavošanai. Ķīmiski papiruss sastāv no 57% celulozes, 27% lignina, 9% minerālu un 7% ūdens. Plaši izmantots bija līdz 12. gadsimtam, kad lielos apjomos tika uzsākta papīra ražošana. Papirusa ražošanas process tika rekonstruēts 20. gadsimta vidū. 

## Atsauces

## Ārējās saites
Kapsēdes dižakmens

**Kapsēdes dižakmens** ir dižakmens Dienvidkurzemes novada Medzes pagasta Kapsēdē pie bijušās dzelzceļa pārbrauktuves,  uz dienvidiem no dzelzceļa stacijas. Visaugstākais laukakmens Latvijā — . Aizsargājams ģeoloģiskais objekts kopš 1957. gada. Akmens sašķelts vairākās daļās, līdz mūsdienām saglabājušās tikai divas daļas. Daļa akmens 20. gadsimtā izmantota šķembu ražošanai.
Pirmā pasaules kara laikā vācieši akmenī iekaluši uzrakstu *Weltkrieg 1914 — 1916*.

Akmens lielākās daļas apkārtmērs ir , augstums , garums , platums , bet tilpums . Mazākās daļas tilpums ir aptuveni . Kopējais akmens tilpums sākotnēji esot vērtēts uz 80 — 110 m³. Konstantīns Grēvinks 1861. gadā akmeni uzmērījis un aprakstījis. Kapsēdes dižakmens ir pelēks, vidējgraudains metamorfizēts granosienīts ar dzīslām. Dižakmens atrodas kādreizējā Baltijas Ledus ezera pārskalotajā līdzenumā, kur to apmēram pirms 10,5—11 tūkstošiem gadu no morēnas izskalojuši viļņi un izspiedis ledus.

Netālu atrodas Kapsēdes Rudais akmens.

## Atsauces
Bacillus anthracis

***Bacillus anthracis*** ir liela grampozitīva nekustīga baktērija. Sibīrijas mēra izraisītājs.

## Morfoloģija
Nūjiņu forma, kuras pēc dalīšanas veido ķēdītes, veido sporas; 1—1,2 × 3—5 µm. Sporu veidošanai (bet ne uzbūvei) ir vajadzīgs skābeklis. Dzīvā makroorganismā sporu veidošana nenotiek. Uz asiņaina agara veido pelēcīgi-baltas raupjas kolonijas; hemolīzes nav vai niecīgi izteikta.

## Patogenitāte
Virulentie *Bacillus anthracis* celmi ir patogēni dzīvniekiem un cilvēkiem. Par virulences faktoriem kalpo trīs olbaltumvielas, kuras visas kopā dēvē par Sibīrijas mēra toksīniem, un kapsulas polipeptīds, kurš pasargā baktēriju no fagocītiem. Polipeptīds sastāv no D-glutamīnskābes atlikumiem, saistītiem ar peptīdu saitēm caur γ-karboksilgrupām.

## Atsauces
Rasma Roga

**Rasma Roga** (dzimusi , mirusi ) bija Dailes teātra aktrise.

Aktiermākslu aktrise apguva Dailes teātra 2.studijā, kas atradās pašā teātrī. Tā bija pirmā pēckara gadu Dailes teātra studija, kurā Rasma Roga studēja no 1946. līdz 1949. gadam. Pēc studiju beigām ātri iekļāvās Dailes teātra trupas sastāvā kopā ar citiem 2. studiju beigušajiem aktieriem kā Viju Artmani, Ventu Vecumnieci, Veru Gribaču, Viju Branguli, Rutu Šleieri, Eduardu Pāvulu, Hariju Liepiņu, Valentīnu Skulmi, Osvaldu Bērziņu, Alfonu Kalpaku, turpmāko četrdesmit gadu garumā veidojot ansambļa kodolu, kas mūsdienās tiek apzīmēts kā leģendārais Dailes teātra kurss.

No 1950. gada bijusi Teātra darbinieku savienības biedre. Teātrī spēlējusi kā galvenās lomas, tā arī nelielas lomiņas.  Darbības sākumā bijusi lirisku pēckara dramaturģijas meiteņu atveidotāja, vēlākos gados galvenokārt brīnišķīgu raksturlomu atveidotāja, starojoša un valdzinoši sievišķīga aktrise. 1960. gadā Roga saņēmusi Latvijas PSR Nopelniem bagātās skatuves mākslinieces goda nosaukumu.

Pēdējo reizi uz skatuves uzstājās studijas biedrenes Ventas Vecumnieces jubilejas vakarā 2002. gadā. Filmējusies filmā "Latvieši?!" (1989).

Bija precējusies ar aktieri Valentīnu Skulmi, laulībā dzimis dēls Didzis. Mirusi Rīgā, . Apbedīta 5. janvārī Rīgas Meža kapos.

## Atsauces
Gonokoks

**Gonokoks** (*Neisseria gonorrhoeae*) ir gramnegatīva baktērija, morfoloģiski pieder pie diplokokiem. Patogēns cilvēkiem, ir ekstra- un intracelulārs parazīts; izraisa gonoreju.

Gonokoki producē oksidāzi. Atšķirībā no citām *Neisseria*, gonokoki fermentē glikozi un nefermentē maltozi, saharozi un laktozi.

## Atsauces
Civilās aviācijas aģentūra

**Civilās aviācijas aģentūra** (**CAA**) ir Satiksmes ministrijas pārraudzībā esoša valsts pārvaldes iestāde (valsts aģentūra). Galvenais birojs atrodas lidostā «Rīga», Mārupes novadā. Galvenās aģentūras funkcijas ir valsts politikas īstenošana civilās aviācijas drošības jomā un Latvijas interešu pārstāvēšana Eiropas Savienības institūcijās un civilās aviācijas starptautiskajās organizācijās jautājumos, kas saistīti ar aviācijas drošību. Iekļauta pasaules un Eiropas civilās aviācijas sistēmā.

**Civilās aviācijas aģentūras vēsture****:**

2006. gada 1. janvāris — Civilās aviācijas administrācija tika pārveidota par Valsts aģentūru "Civilās aviācijas aģentūra"

2001. gada 10. decembris — par Civilās aviācijas aģentūras ģenerāldirektoru tika iecelts gaisa kuģu tehniskās ekspluatācijas inženieris mehāniķis Māris Gorodcovs

1994. gada 20. oktobris — Saeima pieņēma un Valsts prezidents izsludināja Latvijas Republikas likumu „Par aviāciju” jaunā redakcijā, kas reglamentē CAA darbību

1993. gada 15. oktobris — CAA uzsāka savu darbību bijušā ASV gaisa spēku lidotāja, pulkveža, administrācijas ģenerāldirektora Andra Zalmaņa vadībā

1993. gada 1. septembris — saskaņā ar likumu “Par aviāciju”, lai nodrošinātu valsts pārvaldes funkciju realizāciju civilajā aviācijā ar LR Satiksmes ministrijas pavēli Nr.220 tika nodibināta Latvijas Civilās aviācijas administrācija (CAA)

1993. gada 22. februāris — Saeima pieņēma un Valsts prezidents izsludināja Latvijas Republikas likumu „Par aviāciju”, kas reglamentē visu aviācijas darbību valstī

1992. gada 30. janvāris — Satiksmes ministrija uzdeva darba grupai izveidot Latvijas Republikas Gaisa kodeksu. Darba grupas darbības rezultātā tika izstrādāts likuma ,, Par aviāciju” projekts, kurā galveno ieguldījumu deva Satiksmes ministrijas Aviācijas departamenta jurists, lidotājs V. Vismanis

## Atsauces

## Ārējās saites
* Civilās aviācijas aģentūras mājaslapa .
*Civilās aviācijas aģentūras sociālie tīkli: 
**Facebook: www.facebook.com/CivilasAviacijasAgentura
**Facebook: www.facebook.com/PiloteDronu (Bezpilota gaisa kuģu lietotājiem)
**Twitter: https://twitter.com/lv_caa
**YouTube: https://www.youtube.com/channel/UCAqmQPImpeITlcXyKPeh-CQ
**Instagram: https://www.instagram.com/lv_caa/
Rokpelnis

**Rokpelnis** (sieviešu dzimtē Rokpelne) ir latviešu uzvārds. Cilvēki ar šo uzvārdu:

* Fricis Rokpelnis (1909—1969) — dzejnieks;
* Harijs Rokpelnis (dzimis 1987) — uzņēmējs un politiķis;
* Jānis Rokpelnis (dzimis 1945) — dzejnieks.
Vole Šojinka

**Akinvande Oluvole Šojinka** (*Akinwande Oluwole Ṣoyinka*, dzimis ) ir Nigērijas rakstnieks, kas 1986. gadā saņēma Nobela prēmiju literatūrā par plaši kulturālā skatījumā ar poētiskiem virstoņiem attēloto eksistences drāmu, kļūstot par pirmo personu no Āfrikas, kas saņēmis šo apbalvojumu. Dzeju viņš galvenokārt raksta jorubu valodā, bet prozu un drāmu — angļu valodā.

## Ārējās saites

*
Test Drive (sērija)

***Test Drive*** ir ātrumsacīkšu spēļu sērija, ko sākotnēji izdeva *Accolade*, bet vēlāk *Accolade* nopirkušais *[[Infogrames]]*. Sērijas pirmā spēle izdota 1987. gadā, un kopš tā laika tai izdoti vairāki turpinājumi. Patlaban *Test Drive* sērijas spēles izdod *Atari*, par ko *Infogrames* sevi pārdēvēja 2003. gadā.

*Test Drive* spēlēs spēlētājs ar vienu no vairākiem eksotiskiem automobiļiem piedalās ātrumsacīkstēs pret pretiniekiem vai laika ierobežojumu, vienlaikus izvairoties no satiksmes un policijas.

## Spēles

### Galvenās spēles

### ''Bezceļa'' spēles

### Mazāk svarīgās spēles
Serious Sam

***Serious Sam*** ir pirmā video spēle (izdota divās epizodēs) *Serious Sam* sērijā. Tā ir pirmās personas šaujamspēle (ar trešās personas šaujamspēles iespējām), ko izstrādāja Horvātijas kompānija *Croteam*. Sākotnēji spēle tika izlaista tikai personālajiem datoriem, taču *Serious Sam* pieaugošā popularitāte izraisīja spēles pārnešanu uz vairākām citām platformām, ieskaitot *[[Xbox]]*, *GameCube*, *[[PlayStation 2]]* un *Xbox Live Arcade*.

Sērija seko galvenā varoņa Sema *Nopietnā* Stouna (Sam "Serious" Stone) piedzīvojumiem un viņa cīņai pret ārpuszemes iebrucēju armiju, ko sauc par *Mental*.

## Spēlēšana
*Serious Sam* spēles tiek veidotas tradicionālā pirmās personas šaujamspēļu stilā, kā piemēram, *[[Doom]]* un *[[Quake]]*. Ienaidnieki parādās bieži un uzbrūk lielos viļņos no visas kartes, un spēlētājam ir jāizvairās no viņu šāviņiem un uzbrukumiem, ko parasti dara lecot un pārvietojoties, nevis slēpjoties. Veselība un bruņas neatjaunojas pašas, tā vietā to papildina ar pakām, kas ir atrodamas visos līmeņos. Atlikusī veselība ir redzama kā procentuāls skaitlis uz ekrāna. Cīņas ir ātras un mežonīgas: līmenis parasti sastāv no vairākām arēnām, kurās spēlētājam jāuzvar noteiktu skaitu ienaidnieku, kuri atkārtoti parādās (angļu valodas termins - *spawn*), pirms turpināt ceļu uz nākamo. Spēlētājs var pārnēsāt neierobežotu ieroču daudzumu, un arī munīcijas līmeņos ir ļoti daudz, lai gan ienaidnieki mirstot to nekad nenomet.

Spēles vizuālais stils ir fantastisks un smieklīgs. Ienaidnieki variē no karavīriem ar raķešmetējiem un gigantiskiem robotiem līdz kliedzošiem pašnāvniekiem - spridzinātājiem bez galvām un ar bumbām rokās. Spēles apkārtne ir svešzemju planētas, seno ēģiptiešu piramīdas un tropu meži.
*Serious Sam*  ir iespējama kooperatīvā spēlēšana, izmantojot dalītā ekrāna režīmu vai ar interneta starpniecību.

## Epizodes
*Serious Sam* sastāv no trim epizodēm: *Serious Sam: The First Encounter*, *Serious Sam: The Second Encounter*, un fanu izveidotās līmeņu pakas *Dark Island*, kas oriģinālajā versijā nav iekļauta. Izlaidums, ko sauc par *Serious Sam: Gold Edition* ietver visu saturu no *First Encounter*, *Second Encounter* un *Dark Island*

## Pārveidošana HD
thumb|200px|Spēles HD versija no trešās personas skatpunkta
Spēli pārveidoja HD izmantojot *Serious Engine* 3. Tā ietver atjaunotu grafiku, modeļus un apkārtni augstā izšķirtspējā. Kopā ar uzlabotām tekstūrām un galveno varoņu modeļiem, pārveidojums ietver arī 16 spēlētāju daudzspēlētāju kooperatīvo režīmu (4 spēlētāju *XBLA* versijā), *Deathmatch* spēles režīmu, un sasniegumu sistēmu. Jauns spēles režīms, ar nosaukumu *Co-op Tournament* arī tika ieviests šajā pārveidojumā.

*First Encounter* HD versija tika izlaista 2009. gada 24. novembrī, savukārt *Second Encounter* pārveidojums tika publicēts .

## Vērtējums
*First Encounter* saņēma lielu redakciju un patērētāju atzinību. Līdz 2012. gada 25. maijam kopējais vērtējumu rezultāts sasniedza 83% *GameRankings*, un 87% *Metacritic*. Spēle saņēma vairākas galvenās balvas no plašsaziņas līdzekļiem, tostarp arī prestižo *Game of the Year*.

## Atsauces
Zolvas ezers

**Zolvas ezers** (arī **Zalvu ezers**, **Zolvju ezers**, **Zolvu ezers**) ir ezers Preiļu novada Rušonas pagastā, robežojas ar Rēzeknes novada Feimaņu pagastu. Izvietojies Latgales augstienes Feimaņu paugurainē. Ezers aizņem ledāja veidotu, izlocītu iedobi vairāku ezeru virknes galā. Krasta līnija stipri līkumota, daudz līču un pussalu. Krasti galvenokārt slīpi, stāvi; dibens dūņains, siekstains, vietām — smilšains. Ietek vairāki strauti un grāvji. Līdz 1959. gadam ezers atradās Jašas upes sateces baseinā, 1960. gadā ezera līmenis pacelts, izveidota ar aizsprostu regulēta notece pa Rušenicu uz Rušonu. Ezerā septiņas salas ar kopējo platību 2,7 ha, lielākā — Cepļa sala. Makrofīti: niedres, meldri, pameldri, lēpes, glīvenes, kalmes, vilkvālītes. Mīt līdaka, plaudis, asaris, rauda, karūsa, karpa, līnis, rudulis, ālants.

Gar ezera ziemeļrietumu krastu iet Daugavpils—Rēzeknes dzelzceļš, dienvidu krastā — Zolvas ciems. Krastā vairākas peldvietas, ir atpūtas bāze. Ezera ziemeļu krastā - Krupenišķu pilskalns.

## Atsauces
Hechalutz

***Hechalutz*** (, latviski — 'pionieri') bija starptautiska jauniešu cionistu organizācija. 

Organizācija tika izveidota 1881. gadā. Tās pamatmērķis bija apmācīt ebreju jauniešus lauksaimniecībā, lai tie varētu ar to nodarboties pēc izceļošanas uz Palestīnu. *Hechalutz* uzturēja fermas, lauksaimniecības skolas utt. Organizācijas nodaļas darbojās Eiropā, Āfrikā, Amerikā un Tuvajos Austrumos. Starp tās līderiem ir minami — Dāvids Ben Gurions, Ichaks Ben Cvi u.c.

*Hechalutz* Latvijā darbojās kopš 1920. gada. Tās nodaļas atradās Rīgā, Daugavpilī, Liepājā un Tukumā. Pēc 1934. gada 15. maija apvērsuma slēgta.

## Atsauces
Križi

**Križi** (agrāk **Križauka**) ir Daugavpils apkaime pilsētas ziemeļaustrumu nomalē. To norobežo pilsētas robežas, dzelzceļš un gaļas kombināta teritorija (ieskaitot). Dienvidos Križi robežojas ar Mazajiem Stropiem, ziemeļos — ar Augšdaugavas novada Naujenes un Līksnas pagastiem.

Apkaime izveidojusies Latvijas PSR laikā, kad Križos pie Mazā Stropu ezera uzcēla gaļas kombinātu un pie tā vairākas daudzdzīvokļu mājas. Križos ir bērnudārzs, divi veikali un doktorāts. Apkaimes galvenās ielas ir Viršu iela (autoceļš V680) un Poligona iela. Kursē 12. maršruta autobuss.

1897. gadā ciemā bija 7 sētas ar 204 cilvēkiem.

## Atsauces
Roberts Liepiņš

**Roberts Liepiņš** ( — ) bija Latvijas diplomāts un politiķis. Bijis Latvijas finanšu ministrs (1928) un Rīgas pilsētas galva (1936—1940). Viens no 1944. gada 17. marta Latvijas Centrālās padomes memoranda parakstītājiem. 
Latvijas diplomātiskā dienesta vadītāja pārstāvis Vācijā (1951—1978).

## Dzīvesgājums
Dzimis  Pētertāles pagasta "Gunītēs", lauksaimnieka ģimenē (tagad Irlavas pagasts). No 1911. līdz 1918. gadam studēja tirdzniecību Rīgas Politehniskajā institūtā. No 1919. gada maija vadīja Latviešu bēgļu apgādāšanas komitejas darbību Pleskavā. 1919. gada jūnijā kļuva par Latvijas Pagaidu valdības pārstāvi krievu Ziemeļrietumu armijas ieņemtajos apgabalos Pleskavā. No 1919. gada decembra līdz 1921. gada aprīlim strādāja Latvijas Republikas Ārlietu ministrijas Saimniecības nodaļā. Vēlāk ĀM Administratīvi juridiskā departamenta direktora palīgs (1921—1922) un departamenta direktors (1922—1928).

No 1928. gada marta līdz decembrim bija finanšu ministrs Pētera Juraševska vadītajā Ministru kabinetā. No 1928. līdz 1933. gadam bija Latvijas vēstnieks Lietuvā, no 1933. līdz 1935. gadam — Igaunijā, no 1935. līdz 1936. gadam — PSRS. 1936. gada jūlijā kļuva par Rīgas pilsētas galvu (vēlāk — lielvecāko). Pēc Latvijas okupācijas 1940. gada jūnijā no amata atbrīvots 5. jūlijā. 1941. gada februārī izceļojis uz Vāciju. Vācu okupācijas laikā atgriezās Latvijā, bija labdarības organizācijas "Tautas palīdzība" direktors.
[thumb|280px|Latvijas Nacionālās Padomes prezidija locekļi Eslingenē. No kreisās: [Velta Vintera, Vilis Janums, Valdemārs Lambergs, Jēkabs Ķulītis, Pēteris Dardzāns, Roberts Liepiņš, Jānis Celms (prezidija priekšsēdis), Jānis Vinters, ?? daļēji redzams, Jānis Lavenieks, Roberts Osis, Arnolds Endziņš un Vilis Hāzners.]]
1944. gadā devās bēgļu gaitās uz Vāciju. No 1945. gada ieņēma vadošus posteņus latviešu pārvietoto personu sabiedriskajās organizācijās Vācijā, tai skaitā Latviešu centrālajā padomē un Latviešu nacionālajā padomē. No 1945. gada — Latvijas Sarkanā krusta Heidenheimas pārvaldes vadītājs, no 1962. gada — Latvijas Sarkanā krusta direktors. No 1952. gada — Latvijas Atbrīvošanas komitejas Eiropas centra Ārlietu daļas vadītājs. Darbojās Latvijas Evaņģēliski luteriskās baznīcas pārvaldē VFR.

No 1951. gada aprīļa līdz mūža beigām bija Latvijas diplomātiskā dienesta vadītāja pārstāvis Vācijā (1951—1978), darbojās privāti, saņemot valdības atbalstu. Uzraudzīja Latvijas valsts un pilsoņu īpašumu Berlīnē atgūšanas lietas. Piedalījās Latvijas diplomātisko pārstāvju un latviešu trimdas sabiedrisko organizāciju vadītāju konferencēs 1946. gada maijā Ženēvā un 1950. gada oktobrī Londonā, kā arī visās Latvijas diplomātisko pārstāvju sanāksmēs no 1953. līdz 1975. gadam.

Miris  Ludvigsburgā.

## Apbalvojumi
* I šķiras Atzinības krusts Nr. 19. (1938.g. 16. novembrī)
* Apbalvots ar Triju Zvaigžņu ordeni, Beļģijas, Igaunijas, Lietuvas, Norvēģijas un Somijas ordeņiem.

## Atsauces
Luijs XV

**Luijs XV** (*Louis XV*;  — ) bija Francijas un Navarras Karalistes karalis laikā no  līdz savai nāvei 1774. gadā.

Viņš kļuva par karali piecu gadu vecumā, stājoties vecvectēva Luija XIV vietā. Faktiskā vara līdz 1723. gadam, kad Luijs XV tika atzīts par pilngadīgu, bija Orleānas Filipam. No 1726. gada Kardināls Flerī bija pirmais ministrs līdz pat 1743. gadam, kad viņš mira un kontroli pār karalisti pilnībā pārņēma Luijs. Luijs XV mira 1774. gadā, par karali kļuva viņa mazdēls Luijs XVI. 
## Attēlojums mākslā un kino
* "Žanna Dibarī. Karaļa favorīte" (franču: Jeanne du Barry) ir 2023. gada Francijas, Beļģijas un Apvienotās Karalistes kopražojuma vēsturiska drāmas filma, Karaļa Luija XV lomā amerikāņu aktieris Džonijs Deps.
## Ārējās saites
Septimijs Severs

**Lūcijs Septimijs Severs Augusts** (; dzimis , miris ) bija Romas impērijas 20. imperators no Severu dinastijas, kas valdīja no  līdz . Viņš sagrāba varu pēc imperatora Didija Juliāna nāves tā sauktajā "piecu imperatoru gadā", kad par imperatoriem 193. ɡadā pasludināja Pertinaksu, Didiju Jūliānu, Peskēniju Nigeru, Klodiju Albīnu un Septimiju Severu. 

## Dzīvesɡājums
Dzimis Lībijā, turīgā un ietekmīgā ģimenē, kas bija piederīga pie jātnieku kārtas. Viņam tēvam bija daļēji pūniešu izcelsme. Tiek uzskatīts par pirmo provincē dzimušo un provinciālas izcelsmes imperatoru.

Pēc varas nostiprināšanās Septimijs Severs aizvadīja vairākus karus. Sakāva Partiešu karaspēku un paplašināja impērijas robežas līdz Tigras upei. Tāpat arī 202. gadā karoja Ziemeļāfrikā, Mauretānijas provincē, kur nostiprināja impērijas dienvidu robežu. Savas valdīšanas pēdējos gados Severs devās uz Britāniju, kur atjaunoja Adriāna valni. 208. gadā iebruka Kaledonijā (taɡadējā Skotijā), bet pēc vairāku gadu karadarbības nespēja gūt panākumus. 210. gadā smagi saslima un nākamajā gadā Eborakas pilsētā nomira.

Lai cīnītos ar naudas trūkumu valsts kasē, Severs sāka kalt monētas ar mazāku zelta un sudraba daļu, kas noveda pie inflācijas. Viņš mira 211. gadā un viņu nomainīja dēli Karakalla un Geta.

## Ārējās saites
Gnejs Pompejs

**Gnejs Pompejs Lielais** (latīņu: *Gnaeus Pompeius Magnus*; dzimis 106. gada p.m.ē. 29. septembrī, miris 48. gada p.m.ē. 28. septembrī) bija Romas republikas militārais un politiskais līderis.

Cēlies no bagātas dzimtas Pīcēnā. Viņš bija pirmais ar Romas senāta piešķirtajām pilnvarām, kuru nebija pat konsula un provinču pārvaldniekiem. 50. gadu vidū p.m.ē. kopā ar Jūliju Cēzaru un Marku Licīniju Krasu izveidoja pirmo triumvirātu. Pēc Krasa un Pompeja sievas Jūlijas (Cēzara meita) nāves izcēlās pilsoņu karš starp Cēzaru un Pompeju, kurā Pompejs zaudēja. Viņš meklēja patvērumu Ēģiptē, kur tika nogalināts.

## Ārējās saites
*
Last Christmas (nozīmju atdalīšana)

**Last Christmas** var būt:
* Last Christmas - dueta Wham! singls;
* Last Christmas - grupas Cascada singls;
* Last Christmas - Crazy Frog singls;
* Last Christmas - Whigfield singls;
* Last Christmas - Ešlijas Tisdeilas singls;
Def Leppard

***Def Leppard*** ir angļu smagā roka grupa. Tā tika izveidota 1977. gadā Šefīldā un ir viena no Britu smagā metāla jaunā viļņa (NWOBHM) grupām. Kopš 1992. gada grupas sastāvā spēlē Riks Sevidžs (basģitāra, bekvokāls), Džo Eliots (vadošais vokāls), Riks Allens (bungas, bekvokāls), Fils Kolens (elektriskā ģitāra, bekvokāls) un Vivians Kempbels (elektriskā ģitāra, bekvokāls).

Grupa komerciāli veiksmīgākos ierakstus izdeva 1980. gados un 1990. gadu sākumā. Divi grupas albumi — *[[Hysteria]]* un *[[Adrenalize]]* — ieguva pirmās vietas Lielbritānijas albumu topā. Grupas slavenākie hiti ir *[[Photograph]]*, *[[Rock of Ages]]*, *[[Animal]]*, *[[Pour Some Sugar on Me]]*, *[[Armageddon It]]*, *[[Love Bites]]*, *[[Rocket]]*, *[[Let's Get Rocked]]*, *[[Have You Ever Needed Someone So Bad]]*.

*Def Leppard* ir viena no komerciāli veiksmīgākajām mūzikas grupām pasaulē; kopumā ir pārdoti vairāk nekā 100 miljoni *Def Leppard* albumu. *Def Leppard* ir viena no piecām grupām, kuras divi studijas albumi ASV ir pārdoti vairāk kā 10 miljonos eksemplāru (pārējās grupas ir *[[The Beatles]]*, *[[Led Zeppelin]]*, *[[Pink Floyd]]* un *[[Van Halen]]*).

## Diskogrāfija
; Studijas albumi
* *[[On Through the Night]]* (1980)
* *[[High 'n' Dry]]* (1981)
* *[[Pyromania]]* (1983)
* *[[Hysteria]]* (1987)
* *[[Adrenalize]]* (1992)
* *[[Retro Active]]* (1993)
* *[[Slang]]* (1996)
* *[[Euphoria]]* (1999)
* *[[X (albums)|X]]* (2002)
* *[[Yeah!]]* (2006)
* *[[Songs from the Sparkle Lounge]]* (2008)
* ** (2011)
* *[[Def Leppard (albums)|Def Leppard]]* (2015)
* *[[Diamond Star Halos]]* (2022)

## Attēlu galerija

File:Rick Savage.jpg|Riks Sevidžs
File:JoeElliott.JPG|Džo Eliots
File:RickAllen.JPG|Riks Allens
File:Collen2.jpg|Fils Kolens
File:CampbellDef.JPG|Vivians Kempbels


## Atsauces

## Ārējās saites

* Oficiālā mājaslapa
Glorija Makapagala-Arojo

**Glorija Makapagala-Arojo** (; dzimusi ) ir filipīniešu politiķe, bijusi valsts prezidente (2001—2010) un viceprezidente (1998—2001).

Viņas tēvs Diosdado Makapagals laikā no 1961. līdz 1965. gadam bija valsts prezidents. Pati Glorija ir otrā sieviete Filipīnu valsts vēsturē, kas ieņēmusi šo amatu (pirmā bija Korasona Akino). 1987. gadā sākusi strādāt valdībā, laikā no 1992. līdz 1998. gadam bijusi Filipīnu Senāta locekle, pēc tam kļuvusi par valsts viceprezidenti. Kad tā laika prezidents Džozefs Estrada tika apsūdzēts korupcijā, Makapagala-Arojo atkāpās no savas vietas kabinetā un pievienojās pieaugošajai opozīcijai prezidentam, pret kuru tika vērsts impīčments. Makapagala-Arojo kļuva par prezidenti 2001. gada janvārī. 2004. gada vēlēšanās viņa tika ievēlēta uz pilnu sešu gadu termiņu. Pēc termiņa beigām viņa sāka strādāt Filipīnu Pārstāvju palātā.
Pīters Džeksons

**Pīters Roberts Džeksons** (; dzimis  Pekeruabejā, Jaunzēlandē) ir jaunzēlandiešu kinorežisors, producents un scenārists.

Pazīstams kļuvis ar savu 1994. gadā režisēto kriminālo drāmu "Dievišķās radības" (*Heavenly Creatures*), kas ieguva "Oskara" nomināciju par labāko oriģinālscenāriju. Filma kļuva arī par aktrises Keitas Vinsletas debiju kino.

Pasaules slavu un komerciālus panākumus Pīters Džeksons ieguva ar filmu ciklu "Gredzenu pavēlnieks", kuras trīs filmas dažādās nominācijās kopā ieguva 17 Kinoakadēmijas balvas. Kopējie sērijas ieņēmumi sasniedza 2,92 miljardus ASV dolāru.

Kritiķu un skatītāju atzinību izpelnījās arī Džeksona režisētā filma "Karalis Kongs" (4 Kinoakadēmijas balvas) un daļēji arī "Dārgie pīšļi" (*The Lovely Bones*). 2012. gadā iznāca viņa filma "" (*The Hobbit: An Unexpected Journey*; "Gredzenu pavēlnieka" triloģijas prīkvels).

## Filmogrāfija

## Atsauces

## Ārējās saites

*
Arturs Komptons

**Arturs Holijs Komptons** (,  — ) bija amerikāņu fiziķis.

1919. gadā absolvējis Prinstonas Universitāti. Pēc tam akadēmiskajā darbā Vašingtonas Universitātē (1920—1923). No 1923. gada profesors Čikāgas Universitātē. 1927. gadā ievēlēts ASV Nacionālajā Zinātņu akadēmijā. Otrā pasaules kara laikā piedalījies ASV atombumbas radīšanas projektā. No 1945. gada atkal strādājis Vašingtonas Universitātē, rektors (1953—1961).

Komptona zinātniskā darbība bija saistīta ar atomfiziku, kodolfiziku un kosmiskā starojuma fiziku. 1923. gadā atklājis rentgenstaru viļņa garuma izmaiņu, tiem izkliedējoties no elektroniem, kā arī izstrādājis tās izkliedes teoriju, kas pazīstama kā Komptona efekts. Par šo atklājumu 1927. gadā kopā ar Čārlzu Vilsonu (par Vilsona kameru) saņēmis Nobela prēmija fizikā.

## Atsauces

## Ārējās saites

* Artura Komptona biogrāfija Nobela prēmijas mājaslapā
One Pound Fish

**One Pound Fish**, citreiz raksta kā **£1 Fish**, ir pakistāniešu zivju tirgotāja un mūziķa Muhameda Sahida Nazira, pazīstama arī kā £1 Fish Man, humoristiska dziesma. Lielbritānijā tā tika izlaista . Tā sasniedza 29. vietu UK Singlu topā.

## Ārējās saites
* YouTube video
Last Christmas

***Last Christmas*** ir britu dueta *[[Wham!]]* dziesma, kas tika izdota 1984. gadā. To uzrakstīja Džordžs Maikls un šo dziesmu ir pārdziedājuši daudzi mākslinieki nākamo gadu laikā. Tā sasniedza 2. vietu Lielbritānijas singlu topā. *Last Christmas* tiek uzskatīts par visu laiku populārāko Ziemassvētku dziesmu. Tā katru gadu ap Ziemassvētku laiku atgriežas dažādu valstu topos.

## Atsauces